Palazzo Montecitorio
<s>Palazzo Montecitorio je barokna palača u centru Rima na trgu Montecitorio u rionu Colonna, u kojoj je danas smješten predstavnički dom talijanskog parlamenta.</s>

<s>Historija i karakteristike 
Historija te palače je uzbudljiva, počevši od imena čije porijeklo nije sasvim jasno.</s><s>Po jednima ono ima genezu iz Antičkog Rima i vremena kad su se tu održavali izborni skupovi (mons citatorius), a po drugima lokalitet je ime dobio jer se tu istovarivao građevinski materijal za obnovu nedalekog Marsova polja (mons acceptorius).</s>

<s>Izgradnju palače naručio je papa Inocent X. kod Gian Lorenza Berninija, za buduću rezidenciju porodice Ludovisi.</s><s>Kada je papa umro 1655. godine, radovi su prekinuti zbog nedostatka sredstava i nisu nastavljeni punih trideset godina, sve do pontifikata Inocenta XII. koji je namjeravao prenamjeniti građevinu u hospicij za siromašne, ali je nakon tog promjenio odluku i odlučio je dati apostolskoj kuriji.</s>

<s>U međuvremenu je Bernini umro, a novi arhitekt Carlo Fontana duboko je promijenio Berninijev projekt sa karakterističnom konveksnom fasadom i prozračnim zvonikom.</s><s>Umjesto toga Fontana je zbog nedostatka sredstava morao pojednostaviti projekt, zgrada je dovršena 1696. i u nju se uselila Rimska kurija, guverner Rima i uprava policije.</s><s>Kraljevina Italija naručila je 1902. od arhitekta Ernesto Basile rekonstrukciju palače za njenu novu namjenu, kao sjedište predstavničkog doma talijanskog parlamenta.</s>

<s>Izvori</s>

<s>Vanjske veze</s>

<s>Montecitorio</s>

<s>Montecitorio
Montecitorio</s>

